O **Mάριος Γιαννάκου** (γεν. 28 Μαρτίου 1992) είναι αθλητής υπεραποστάσεων και εξερευνητής. Έχει ανέβει στην ψηλότερη κορυφή του κόσμου, το Έβερεστ, έχει διακριθεί σε αγώνες υπεραποστάσεων στον κόσμο ανάμεσά τους στον αγώνα 150 χιλιομέτρων στην Αρκτική και του μεγαλύτερου υπερμαραθωνίου ερήμου στον κόσμο μήκους 270 χιλιομέτρων στην έρημο Αλ Μαρμούμ. Είναι ομιλητής παρακίνησης ,παρακινώντας τους ανθρώπους να αλλάξουν συνήθειες και τρόπους ζωής. Έχει μιλήσει στο δημοφιλές συνέδριο ομιλητών της TEDx, στο Παγκόσμιο Συνέδριο Antibullying και σε πλήθος άλλων ομιλιών.

Είναι ένα από τα 14 άτομα στον κόσμο που τερμάτισαν τον Φεβρουάριο του 2018 τον αγώνα 150 χιλιομέτρων στην Αρκτική και ένας από τους 18 αθλητές που τερμάτισαν τον αγώνα 270 χιλιομέτρων στην έρημο. Είναι κάτοχος ηλικιακού ρεκόρ στον μεγαλύτερο υπερμαραθώνιο ερήμου στον κόσμο τον Δεκέμβριο του 2018 ενώ τον Φεβρουάριο του 2020 ολοκλήρωσε τον αγώνα 250 χιλιομέτρων στην ζούγκλα της Κεντρικής Αμερικής. Επιπλέον είναι κάτοχος του ηλικιακού ρεκόρ στον ιστορικότερο αγώνα 100 μιλίων στην Ελλάδα και στον δέυτερο παλαιότερο στην Ευρώπη του αγώνα *ROUT CLASSIC 100 MILES*. Τον Μαρτιο του 2022 συμμετείχε στον αγώνα 500 χιλιομέτρων στην Αρκτική *Lapland Arctic Ultra* τον οποίο και ολοκλήρωσε μετά από 8 ημέρες συνεχόμενης προσπάθειας μαζί με τον αμερικάνο αθλητή Russ Reinbolt.

Τον Οκτώβριο του 2020 ανέβασε στην κορυφή του Ολύμπου την Ελευθερία Τόσιου , το πρώτο άτομο με παραπληγία που κατακτά την υψηλότερη κορυφή των Βαλκανίων, γεγονός που καλύφθηκε από τα διεθνή μέσα.

Στις 19 Μαΐου 2023 ανέβηκε στην ψηλότερη κορυφή του κόσμου, το Έβερεστ, στα 8848 μέτρα. Η συνολική διάρκεια της αποστολής κράτησε περίπου 2 μήνες. Στο τελικό στάδιο της αποστολής έπαθε κρυοπαγήματα στα κάτω άκρα. 

Ασχολείται επιπλέον με τη ζωγραφική, την ποίηση και τη συγγραφή, ενώ είναι αρθρογράφος στην ιστοσελίδα *Εναλλακτική Δράση* και στο περιοδικό iRun.

Παραπομπές
----------

1. ↑  «Ο Δραμινός Μάριος Γιαννάκου θα λάβει μέρος σε αγώνα 150 χλμ. στον Αρκτικό Κύκλο Ο Μάριος μιλάει στον «Πρωινό Τύπο»». *Πρωινός Τύπος*. 16 Ιανουαρίου 2018. Ανακτήθηκε στις 24 Ιανουαρίου 2019.
2. ↑  «Πώς ο Μάριος Γιαννάκου έχασε 50 κιλά και άλλαξε τη ζωή του». *Athens Voice*. Ανακτήθηκε στις 24 Ιανουαρίου 2019.
3. ↑  «O Δραμινός αθλητής υπεραποστάσεων Μάριος Γιαννάκου συμμετέχει σε έναν από τους δυσκολότερους αγώνες στον κόσμο». *Πρωινός Τύπος*. 27 Σεπτεμβρίου 2018. Ανακτήθηκε στις 24 Ιανουαρίου 2019.
4. ↑  «Tedx». *Εναλλακτική Δράση*. Ανακτήθηκε στις 24 Ιανουαρίου 2019.
5. ↑  «Ο Μάριος Γιαννάκου, ετοιμάζεται να τρέξει στον μεγαλύτερο Υπερμαραθώνιο ερήμου στον κόσμο! - Explorers' Society». *www.explorerssociety.gr*. Ανακτήθηκε στις 24 Ιανουαρίου 2019. [*νεκρός σύνδεσμος*]
6. ↑  ΣΥΡΙΔΗΣ, Γ. «Έρημος Αλ Μαρμούμ: Το νέο εγχείρημα του Μάριου Γιαννάκου στον υπερμαραθώνιο». *Fosonline.gr*. Ανακτήθηκε στις 24 Ιανουαρίου 2019.
7. ↑  «Μάριος Γιαννάκου, ο ένας από τους 14 που κατάφεραν τον άθλο των 150 χιλιομέτρων στoν Αρκτικό Κύκλο @RunningNews.gr». *RunningNews.gr*. Ανακτήθηκε στις 24 Ιανουαρίου 2019.
8. ↑  «Al Marmoom Ultramarathon | THE WORLD'S LONGEST DESERT ULTRA-RUN». *ultramarathon.ae*. Αρχειοθετήθηκε από το πρωτότυπο στις 25 Δεκεμβρίου 2018. Ανακτήθηκε στις 24 Ιανουαρίου 2019.
9. ↑  Capital.gr. «Επικοινωνία Μητσοτάκη με τον δρομέα υπεραποστάσεων Μάριο Γιαννάκου και την Ελευθερία Τόσιου». *Capital.gr*. Ανακτήθηκε στις 8 Νοεμβρίου 2020.
10. ↑  «Μάριος Γιαννάκου - Αρθρογράφος στην Εναλλακτική Δράση». *Εναλλακτική Δράση*. Ανακτήθηκε στις 24 Ιανουαρίου 2019.

Εξωτερικοί σύνδεσμοι
--------------------

* Επίσημη ιστοσελίδα